قطردن غذائی مواد و داری یوکلنگن اوچونچی اوچاق هم افغانستان نینگ پایتختی کابلده جایلشگن حامد کرزی خلق ارا قونلغه سی گه باریب قوندی.
قطر خبر آژانسی بولمیش QNA خبر بیریشیچه، قطردن 25 تن غذائی مواد، انسانی یاردم و طبی مواد یوکلنگن بیر اوچاق، حامد کرزی خلق ارا قونلغه سیگه باریب قوندی.
خبرده قطردن بوگونگچه افغانستان گه ییتیب بارگن انسانی یاردم نینگ 68 تن گه ییتگن لیگی بیلدیریلدی.
حامد کرزی خلق ارا قونلغه سی امریکا قوشمه ایالتلری نینگ سونگگی حربی کوچی 31 آگستده اولکه نی ترک ایتیب چیقیشی بیلن طالبان نینگ کنترولی گه توشگندی.
بوجای نینگ فعالیت گه اوتیشی اوچون تیکشیروو عملگه آشیره دیگن تخنیکی پرسونل 1 سپتامبر کونی قطر هوا یولی گه باغلیق بیر اوچاق آرقه لی کابل گه بارگندی.
افغانستان نی دنیا بیلن باغله گن حامد کرزی خلق ارا قونلغه سی نینگ قیته دن فعالیت گه اوتیشینی خواهله گن طالبان تورکیه و قطر بیلن موضوع بوییچه اوچره شوولر اوتکزماقده.
امریکا قوشمه ایالتلری، اروپا اولکه لری و بیرلشگن ملتلر تشکیلاتی قاله ویرسه خلق ارا همجمعیت کابل قونلغه سی نینگ تیزده فعالیت گه اوتیشینی خواهله یدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
